સોશિયલ મીડિયાના કારણે આજકાલ બોલિવૂડ સ્ટારનાં બાળકોએ પોતાની અદાઓનો જાદુ વિખેરવાનો શરૂ કરી દીધો છે. થોડા દિવસ પહેલાં વીતેલા જમાનાની જાણીતી અભિનેત્રી પૂનમ ધિલ્લોન પોતાની પુત્રી પલોમા સાથે જોવા મળી ત્યારે જાણ થઇ કે પૂનમની પુત્રી પણ જવાન થઇ ચૂકી છે અને બોલિવૂડમાં એન્ટ્રીની તૈયારી કરી રહી છે. પૂનમે વર્ષ ૧૯૮૮માં ફિલ્મ પ્રોડ્યૂસર અશોક થકેરિયા સાથે લગ્ન કર્યાં હતાં, જોકે ૧૯૯૭માં બંને અલગ થઇ ગયાં હતાં. આ બંનેનાં બે બાળકો અનમોલ અને પલોમા છે.